Mike Imber

Michael (Mike) John Imber (født 1940, død 28. april 2011) var en ornitolog og biolog fra New Zealand kjent for sin forskning og ekspertise på sjøfugler, særlig petreller.

 Fugleforsker 
Imber arbeidet for New Zealand Department of Conservation i 40 år, (inkludert 21 år for departementets forgjenger, The Wildlife Service). Han var ekspert på sjøfugl og vannfugler. Han pensjonerte seg i 2006.Pterodroma Pelagics. Et av hans fremste tidlige forskningsområder var blekksprut som føde for petreller og albatrosser, hvor han benyttet seg av fuglenes oppkast for å identifisere hva de jaktet på. Han reiste også omfattende, blant annet til øyer med kolonier av sjøfugl, foruten også forskningskonferanser rundt om i verden. Foruten øyene rundt New Zealand, besøkte han subantarktiske Prince Edwardøyene i sørlige Indiahavet og Gough-øya i sørlige Atlanterhavet.

 Utgivelser 
Imber var forfatter av eller medforfatter av mer enn 50 vitenskapelige forskningspublikasjoner og bidro til flere bøker, blant annet Readers Digest Book of Zealand Birds, Handbook of Australian, New Zealand and Antarctic Birds, og Checklist of New Zealand Birds.

 Referanser 

 Litteratur 
 Cooper, John (2011): «Obituary: Michael John Imber, New Zealand procellariiform seabird researcher». Accord sur la Conservation des Albatros et des Pétrels (ACAP). 
 «Pterodroma Pelagics». Kiwi Wildlife Tours.

Kategori:Newzealendere
Kategori:Newzealandske forfattere
Kategori:Ornitologer
Kategori:Fødselsdato ikke oppgitt
Kategori:Fødsler i 1940
Kategori:Dødsfall i 2011